2017 సంవత్సరంలో భారత స్టాక్ మార్కెట్ బలమైన బుల్రన్లోనే పరుగులు తీసినప్పటికీ ఈ మధ్య కాలంలో కొంతమేరకు అంతర్గత ఒత్తిడి ఏర్పడిందని సింగపూర్కి చెందిన డిబిఎస్ బ్యాంక్ తెలిపింది. 10 సంవత్సరాల బాండ్ల ఆదాయాలు వరుసగా ఐదో నెల కూడా పెరిగి పదేళ్ల గరిష్ఠ స్థాయికి చేరాయని పేర్కొంది. అయితే మార్కెట్లు ప్రతికూలతలను ఇప్పటికే ఫ్యాక్టర్ ఇన్ చేసినందు వల్ల సమీప భవిష్యత్తులో కన్సాలిడేషన్కే ఆస్కారం ఉన్నట్టు అంచనా వేసింది.ప్రస్తుతం అందరి దృష్టి సోమవారం వెలువడనున్న రెండు రాష్ర్టాల ఎన్నికలు (గుజరాత్పై అందరిలోనూ పెద్ద ఆశలు), పార్లమెంటు శీతాకాల సమావేశాలు, నవంబరు వాణిజ్య గణాంకాలు, ఇతర ఆర్థిక పరిణామాల పైనే ఉన్నదని పేర్కొంది. రానున్న ఏడాది కాలంలో రాబడి అంచనాల విషయంలో ఇన్వెస్టర్లు కాస్తంత ఆచితూచి వ్యవహరించాలని సూచించింది. 2018 సంవత్సరంలో ఐదు రాష్ర్టాలు, 2019 సార్వత్రిక ఎన్నికలతో సమాంతరంగా మరో ఐదు రాష్ర్టాల ఎన్నికలు జరగనున్నాయంటూ రాజ్యసభకు అధిక సంఖ్యలో సభ్యులను పంపే రాజస్థాన్, కర్ణాటక, మధ్యప్రదేశ్ ఎన్నికలు అధికార బిజెపికి అత్యంత కీలకమని తెలిపింది. ఈ అంశానికి తోడు కమోడిటీ ధరల పెరుగుదల దృష్ట్యా రిస్క్ పెరుగుతున్నదని అంచనా వేసింది. అయితే 2013 సంవత్సరంతో పోల్చితే పరిస్థితి చాలా మెరుగ్గా ఉన్నదని తెలిపింది. 2018 చివరి నాటికి బాండ్ల ఆదాయాలు రెండేళ్ల కాలానికి 6.6 శాతం, పదేళ్ల కాలానికి 7.5 శాతానికి చేరే ఆస్కారం ఉన్నట్టు అంచనా వేసింది. నవంబరులో ద్రవ్యోల్బణం అందరి ఏకాభిప్రాయ అంచనా 4.3 శాతం స్థాయిని దాటిపోయి 4.9 శాతానికి చేరినందు వల్ల 2019 ప్రారంభం నుంచి రెపో రేట్లలో స్వల్ప పెరుగుదల చోటు చేసుకోవచ్చునని కూడా డిబిఎస్ అంచనా వేసింది.
2017 samvatsaramlo bhaarata stack market balamaina bulranlone parugulu teesinappatiki ee madhya kaalamlo kontameraku antargata ottidi erpadindani singapurki chendina dbs bank telipindi. 10 samvatsaraala bandla aadaayaalu varusagaa aido nela kuudaa perigi padella garishta sthaayiki cherayani perkondi. ayithe marketlu pratikuulatalanu ippatike factor in chesinandu valla sameepa bhavishyattulo kansalideshanke askaram unnattu anchana vesindi.prastutam andari drushti somavaram veluvadanunna rendu rashrtala ennikalu (gujaraatpai andariloonuu pedda aasalu), paarlamentu sheethaakaala samavesalu, navambaru vaanijya ganaankaalu, itara aardhika parinaamaala paine unnadani perkondi. raanunna edaadi kaalamlo rabadi anchanaala vishayamlo investerlu kaastanta aachituchi vyavaharinchaalani suuchimchimdi. 2018 samvatsaramlo aidu rashrtalu, 2019 saarvatrika ennikalatho samaantaramgaa maro aidu rashrtala ennikalu jaraganunnayantu rajyasabhaku adhika sankhyalo sabhyulanu pampe rajasthan, karnaataka, madhyapradesh ennikalu adhikara bijepiki atyanta keelakamani telipindi. ee amsaaniki thodu comodity dharala perugudala drishtya risk perugutunnadani anchana vesindi. ayithe 2013 samvatsaramtho polchithe paristhiti chala merugga unnadani telipindi. 2018 chivari naatiki bandla aadaayaalu rendella kaalaaniki 6.6 saatam, padella kaalaaniki 7.5 saataaniki chere askaram unnattu anchana vesindi. navambarulo dravyolbanam andari ekabhipraya anchana 4.3 saatam sthaayini daatipoyi 4.9 saataaniki cherinandu valla 2019 praarambham nunchi repo retlalo swalpa perugudala chotu chesukovachhunani kuudaa dbs anchana vesindi.